Bittó Cigániková, Jana, poslankyňa NR SR (2022-03-16):
Ďakujem veľmi pekne za slovo. Chválim návrh zákona, chválim zámer, je to, pokiaľ viem, dlhodobý zámer Zuzany Šebovej, to si pamätám ešte z minulého volebného obdobia. Takisto pani Horváthová sa tejto téme venuje dlhodobo a naozaj konzistentne. Takže oceňujem. Je tiež v podstate časťou toho, čo navrhovala Vladimíra Marcinková, kedy chcela teda sprievod pre všetky deti, čo sa riešilo aj v rámci sektoru. A preto si dovolím podať pozmeňujúci a doplňujúci návrh, ktorý, ktorý vlastne akoby rozširuje tú prítomnosť. Ja si dovolím najprv prečítať odôvodnenie a potom znenie toho pozmeňujúceho návrhu samostatne. Pani Marcinková tu momentálne nie je, má veľmi dôležité rokovanie, na ktorom aj teraz momentálne vystupuje, čiže naozaj nevie tu byť prítomná, ale vieme všetci, že jej na tom veľmi záleží takisto ako predkladateľke. No myslím si, že tým vďaka tomuto pozmeňujúcemu návrhu sa daný dobrý zákon obohatí. Chcem podotknúť, že som bola pri tom a prítomná a videla som aj potvrdenia o tom alebo teda písomné potvrdenia o tom, že s týmto návrhom zákona súhlasí jednak tá exekutívna strana, teda ministerstvo a takisto aj nemocnice, poskytovatelia alebo zástupcovia poskytovateľov, ktorým bolo z veľkej časti vyhovené napriek tomu, že pani Marcinková nie je úplne. Ona by najradšej bola, keby sa to rozšírilo maximálne, ale je zas úplne pochopiteľné zo strany nemocníc, že a takisto aj pani navrhovateľky to takto majú v tých návrhoch zákona, že nemôže tam byť nekonečný počet osôb, nekonečný počet situácii a že by do toho vlastne akoby nemohli zasiahnuť tie nemocnice samotné, tí poskytovatelia zdravotnej starostlivosti, čiže je, je úplne v poriadku, keď požadujú nejaké obmedzenie a týmto a v tomto im bolo vyjdené v ústrety. Takže dovolím si prečítať najprv odôvodnenie. Ohľadom práv žien v súvislosti s pôrodom a prevádzajúcou osobou počas pôrodu Európsky súd pre ľudské práva vo svojej judikatúre uvádza, že právo na rešpektovanie súkromného života v sebe jednoznačne zahŕňa aj právo týkajúce sa rozhodnutia stať sa rodičom, ktoré zahŕňa právo zvoliť si okolnosti, za ktorých sa osoba stane rodičom. Európsky súd pre ľudské práva je presvedčený, že okolnosti pôrodu sú nespochybniteľne súčasťou súkromného života. Je to rozsudok Európskeho parlamentu zo 14. 12. 2010 bod 22. Obdobne Ústavný súd Českej republiky zaoberajúc sa touto problematikou uviedol, že problematika prítomnosti otca, poprípade inej blízkej osoby pri pôrode, súvisí na úrovni Ústavného poriadku so všeobecnou ochranou rodinného života v zmysle čl. X ods. 2 listiny, ktorá je súčasťou aj nášho Ústavného poriadku, podľa ktorej má každý právo na ochranu pred neoprávneným zasahovaním do súkromného a rodinného života. Norma článku 32 ods. 1 prvej vety listiny potom akcentuje, že rodičovstvo a rodina sú pod ochranou zákona. Ods. 4, veta prvá toho istého čl. zaručuje právo rodičov na starostlivosť o deti a súčasne právo detí na rodičovskú starostlivosť. Je to porovnanie Nález Ústavného súdu Českej republiky, je tu aj číslo spisovej značky a je to z 24. 4. 2016 bod 12. V tuzemskom prostredí verejná ochrankyňa práv poukázala na absenciu právnej úpravy vo vzťahu k právu pacienta na sprevádzajúcu osobu vo svojej správe a tiež v analýze o porušovaní práv rodičiek. Na základe svojich zistení verejná ochrankyňa práv odporúča legislatívnu úpravu, ktorá by zabezpečila, aby rodičky mali pri poskytovaní zdravotnej starostlivosti právo na prítomnosť osoby blízkej alebo osoby určenej pacientom. Právo na nepretržitú prítomnosť sprevádzajúcej osoby podľa výberu ženy, rodičky je súčasťou práva na rešpektovanie súkromného a rodinného života a v žiadnom prípade by nemala byť vnímaná ako nadštandardná služba. Ak to kapacitné možnosti poskytovateľa zdravotnej starostlivosti dovoľujú, a toto je dôležité, že je v tom návrhu zákona. Ak to dovoľujú, je vítaným ľudskoprávnym štandardom poskytnúť žene, rodičke možnosť mať pri sebe viac ako jednu sprievodnú osobu za rešpektovania kapacitných možností zariadenia. V tomto smere je návrh zákona v súlade s judikatúrou súdnych orgánov ochrany ústavných práv a v súlade s odporúčaniami verejnej ochrankyne práv, pričom návrh zákona bude na prospech žien, rodičiek a napomôže nerušenému, dôstojnému a slobodne, slobodnejšiemu výkonu ich ústavných práv v spojitosti s pôrodom. Zákonodarca je povinný pri tvorbe legislatívy ohľadne ochrany zdravia pacientov napĺňať aj pozitívny záväzok štátu chrániť aj legislatívnou cestou životy – čl. 15 ústavy a zdravie čl. 40 ústavy obyvateľov Slovenskej republiky. Preto posledná veta ods. 17 reflektuje situáciu, kedy prítomnosť sprevádzajúcich osôb odporuje povahe poskytovaného zdravotného výkonu, ku ktorému v prípade závažných komplikácií pri pôrode môže dôjsť. Takáto prítomnosť však môže byť odoprená len výnimočne, ak ide o také zdravotnícke úkony, ktoré sa štandardne aj v medzinárodnom medicínskom prostredí vykonávajú bez prítomnosti civilného sprievodu pre závažnosť daného výkonu. V zmysle princípu proporcionality a váženia jednotlivých záujmov, ktoré je treba vzhľadom na stred dvoch ústavných záväzkov naplniť, návrh zákona limituje odoprenie prítomnosti sprevádzajúcej osoby pri rodičke na nevyhnutnú mieru a na nevyhnutný čas. Takže toľko k odôvodneniu. Je teda jasné, že, myslím si, že sa zhodneme a verím, že aj pani predkladateľky uvítajú takéto rozšírenie, nakoľko nielen teda maloletý alebo ľudia ktorí teda nie sú napríklad schopní podpísať informovaný súhlas a podobné veci, potrebujú sprievod, ale keďže ide o ženy, tak asi chápeme, že naozaj aj žena v takomto veľmi intímnom, dôležitom životnom okamihu potrebuje pri sebe oporu. Ako som čítala, je to teda súčasťou aj rôznych dokumentov, práv, nariadení a je to súčasťou určite práv nás žien. Čiže pokiaľ je to naozaj kapacitne možné a pokiaľ to dovolí daný zákrok, čo opäť teda z pohľadu tých zdravotníckych zariadení, zdôrazňujem a chcem aj požiadať verejnosť o pochopenie v tomto smere, pokiaľ teda príde k diskusii, tak pokiaľ je to ale kapacitne možné, malo by byť toto vždy umožnené. Jednak tej žene, aby mala pri sebe človeka, ktorého si vyberie, či už partnera, alebo iného človeka, v tomto prípade sa ale myslí teda na otca dieťaťa. A, samozrejme, aj pre toho otca je to určite veľmi dôležité a nemalo by to byť niečo, čo je teda zvlášť nejakým spôsobom povoľované alebo zakazované. Malo by to byť automaticky nárokovateľné. Čiže ďakujem veľmi pekne, vystúpila som teda za pani Marcinkovú a dovolím si prečítať znenie pozmeňujúceho a doplňujúceho návrhu. Pozmeňujúci a doplňujúci návrh poslankyne Národnej rady Slovenskej republiky Vladimíry Marcinkovej, Jany Bittó Cigánikovej, poslanca Vladimíra Ledeckého k návrhu poslankyne Národnej rady Slovenskej republiky Zuzany Šebovej a Evy Horváthovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti v službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, tlač 773. V čl. I sa § 11 dopĺňa odsekom 16, ktorý znie: „16) pri poskytovaní zdravotnej starostlivosti v súvislosti s pôrodom sa žene zaručuje právo na prítomnosť blízkej osoby,33) alebo inej osoby určenej ženou a tiež ďalších blízkych osôb určených ženou, ak to dovoľujú podmienky zdravotníckeho zariadenie. To neplatí, ak ide o osobu, ktorá je vo väzbe, vo výkone trestu odňatia slobody alebo vo výkone detencie. Prítomnosť osôb podľa prvej vety môže byť ošetrujúcim lekárom v nevyhnutnej miere a na nevyhnutný čas obmedzená, ak by bola nezlučiteľná s povahou poskytovaného zdravotníckeho výkonu.“ Doplnenie odseku 16 sa primerane premietne do úvodnej vety. Ďakujem veľmi pekne.